# Βασίλισσα (σκάκι)

### Από τη Βικιπαίδεια, την ελεύθερη εγκυκλοπαίδεια

Πεσσοί
| Βασιλιάς
| Βασίλισσα
| Πύργος
| Αξιωματικός
| Ίππος
| Πιόνι

Η βασίλισσα (B, ♕♛) (λέγεται και ντάμα ή ρένα) είναι το ισχυρότερο κομμάτι στο σκάκι (η βασίλισσα και ο πύργος χαρακτηρίζονται και βαριά κομμάτια). Κάθε παίκτης ξεκινά την παρτίδα με μία βασίλισσα δίπλα στον βασιλιά του (στο δ1 η λευκή και στο δ8 η μαύρη). Υπάρχει ένας μνημονικός κανόνας που λέει ότι το φόρεμα (χρώμα βασίλισσας) έχει το ίδιο χρώμα με τα παπούτσια (χρώμα τετραγώνου).

8 |  |  |  |  |  |  |  |
7 |  |  |  |  |  |  |  |
6 |  |  |  |  |  |  |  |
5 |  |  |  |  |  |  |  |
4 |  |  |  |  |  |  |  |
3 |  |  |  |  |  |  |  |
2 |  |  |  |  |  |  |  |
1 |  |  |  |  |  |  |  |
| α | β | γ | δ | ε | ζ | η | θ

Μπορεί να κινείται οριζόντια, κάθετα ή διαγώνια όσα τετράγωνα απόσταση θέλει όπως φαίνεται στο διάγραμμα αριστερά. Δεν μπορεί όμως να υπερπηδήσει άλλα κομμάτια (αν στο διάγραμμα βρισκόταν πχ ένα κομμάτι στο ζ4 δεν θα μπορούσε να κινηθεί στα η4 και θ4). Επίσης δεν μπορεί να κινηθεί σε τετράγωνο που βρίσκεται κομμάτι ίδιου χρώματος αλλά μπορεί να κινηθεί σε τετράγωνο εχθρικού κομματιού απομακρύνοντάς το από την σκακιέρα.

Η συμβατική αξία της βασίλισσας είναι 9 πιόνια. (θεωρείται έτσι ισχυρότερη από ενα πύργο και ένα αξιωματικό αλλά λιγότερο ισχυρή από 2 πύργους) Επειδή είναι τόσο ισχυρή συνήθως ανταλλάσεται μόνο με την αντίπαλη βασίλισσα. Αυτό σημαίνει πως πρακτικώς είναι υποχρωμένη να υποχωρεί σε κάθε απειλή. Προτιμάται έτσι γενικά να καθυστερεί η είσοδός της στην αρχή της παρτίδας ώστε να αναπτυχθούν καλύτερα τα υπόλοιπα κομμάτια. Εισάγοντας νωρίς την βασίλισσα στην μάχη είναι πιθανό να ξοδευτεί και άλλος (πολύτιμος για το άνοιγμα) "χρόνος" σε μετακινήσεις της. Επιπλέον αυτή η περιπλάνηση μπορεί να αποδειχτεί επικίνδυνη για ένα τόσο σημαντικό κομμάτι.

Στο φινάλε και συνήθως αφού έχουν φύγει οι βασίλισσες από την σκακιέρα το παιχνίδι γενικά περιστρέφεται γύρω από την πιθανή προαγωγή κάποιου πιονιού σε βασίλισσα (γεγονός που συνήθως εξασφαλίζει την νίκη). Η δυνατότητα όμως ενός παίκτη να προαγάγει τα πιόνια του σε βασίλισσες δεν εξαρτάται από την ύπαρξη ή όχι της βασίλισσάς του στην σκακιέρα. Θεωρητικά ένας παίκτης μπορεί να αποκτήσει ως και 9 βασίλισσες στην σκακιέρα (στην πράξη αυτό δεν πρόκειται να συμβεί αλλά υπάρχει παρτίδα του Φίσερ που οι παίκτες είχαν από δυό βασίλισσες στην σκακιέρα[1]).

## [Επεξεργασία] Αναφορές

1. ↑ Πρόκειται για την παρτίδα Φίσερ (ΗΠΑ) εναντίον Πετροσιάν (ΕΣΣΔ), που παίχτηκε στο τουρνουά διεκδικητών το 1959 και έληξε με ισοπαλία μετά από σκληρή μάχη.

Ανακτήθηκε από "http://el.wikipedia.org../../../%CE%B2/%CE%B1/%CF%83/%CE%92%CE%B1%CF%83%CE%AF%CE%BB%CE%B9%CF%83%CF%83%CE%B1_%28%CF%83%CE%BA%CE%AC%CE%BA%CE%B9%29.html"

Κατηγορία: Σκάκι

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Dansk
- Deutsch
- English
- Esperanto
- Español
- Føroyskt
- Français
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Српски / Srpski